Teine vastuargument rõhutab teaduste, s.h sotsiaalteaduste antirealistlikku põhjuslikku paradigmat. Selle seisukoha järgi kehastavad õigusnormid realistlikku põhjuslikku paradigmat, s.t õigusteaduses lähtutakse sellest, et on olemas teatud eelnevad põhjused kusagil väljaspool ("out there"). Sotsiaalteadused (resp. tea-dused üldse) eeldavad, et põhjused ei ole mitte niivõrd reaalsed ja väljaspoolsed kuivõrd sotsiaalselt konstrueeritud pragmaatilised fiktsioonid, pelgalt kalku-leerimismehhanismid, materjali esitamise mugavad meetodid jms, mis on kasulikud ainult vaatluste organiseerimiseks (Kester 1995:531).